recursal/SuperWikiNEXT-32B huggingface dataset:
অন্য ব্যবহারের জন্য তপন চৌধুরী দেখুন।
**তপন চৌধুরী** একজন বাংলাদেশী ব্যবসায়ী। ১৪ জানুয়ারী ২০০৭ সালে তিনি ফখরুদ্দিন আহমেদের অধীনে বাংলাদেশের তত্ত্বাবধায়ক সরকারের অন্যতম উপদেষ্টা পদে নিযুক্ত হন। তিনি ৮ জানুয়ারী ২০০৮ সালে তত্ত্বাবধায়ক সরকার থেকে পদত্যাগ করেছিলেন।

প্রারম্ভিক জীবন
---------------

তপন চৌধুরী হলেন স্যামসন এইচ চৌধুরীর পুত্র। তিনি পাবনার আতাইকুলায় জন্মগ্রহণ করেন।

তপন চৌধুরী বগুড়ার খঞ্জনপুর বোর্ডিং স্কুলে চতুর্থ শ্রেণি পর্যন্ত পড়াশোনা করে পাবনায় চলে আসেন এবং পাবনা জেলা স্কুলে ভর্তি হন। সেখান থেকে এসএসসি পাস করে ভর্তি হন ঢাকার নটর ডেম কলেজে। উচ্চমাধ্যমিক শেষে উচ্চশিক্ষার জন্য চলে যান যুক্তরাজ্যে। কিন্তু পিতার অসুস্থতার জন্য ১৯৭৭ সালে তাকে দেশে ফিরে আসতে হয়।

ব্যবসায়িক কর্মজীবন
-------------------

তপন চৌধুরী স্কয়ার ফার্মাসিউটিক্যাল্‌স লিমিটেডের এবং স্কয়ার টেক্সটাইল লিমিটেডের ব্যবস্থাপনা পরিচালক। উভয় সংস্থা তাদের নিজ নিজ খাতে বৃহত্তম উদ্যোগের মধ্যে রয়েছে। তপন চৌধুরী মেট্রোপলিটন চেম্বার অফ কমার্স অ্যান্ড ইন্ডাস্ট্রির (এমসিসিআই) সভাপতি ছিলেন। তিনি ইয়াং ম্যান ক্রিশ্চিয়ান অ্যাসোসিয়েশন (ওয়াএমসিএ) এর সভাপতি হিসাবেও যুক্ত ছিলেন এবং বাংলাদেশ ব্যাপটিস্ট ফেলোশিপের ভাইস-প্রেসিডেন্ট ছিলেন।

তপন চৌধুরী বাংলাদেশ এমপ্লয়ার্স এসোসিয়েশন এবং বাংলাদেশ টেক্সটাইল মিলস অ্যাসোসিয়েশনের কার্যনির্বাহী কমিটির সদস্যও ছিলেন। তপন চৌধুরী অন্যান্য পদ স্কয়ার টয়লেটরিজ লিমিটেড, পাইওনিয়ার ইন্স্যুরেন্স লিমিটেড, কন্টিনেন্টাল হসপিটাল লিমিটেড এবং আরও কয়েকটি সংস্থার পরিচালক হিসেবে দায়িত্ব পালন করছেন।

তথ্যসূত্র
---------

1. 1 2  Four Bangladeshi advisers resign, BBC News, January 8, 2008.
2. 1 2 3 4 5  Detail of Hon'ble adviser, Ministry of Civil Aviation and Tourism, Govt of Bangladesh.
3. ↑  "স্কয়ার বহুজাতিক কোম্পানি হওয়ার পথে"। *প্রথম আলো*।
4. ↑  Square Pharma attains 17.5 pc sales growth in 2005  ওয়েব্যাক মেশিনে আর্কাইভকৃত ৪ মার্চ ২০১৬ তারিখে, The New Nation, Dec 29, 2005.

উইকিমিডিয়া কমন্সে **তপন চৌধুরী (ব্যবসায়ী)** সংক্রান্ত মিডিয়া রয়েছে।
মেজর জেনারেল **রুহুল আলম চৌধুরী** (জন্ম ২৪ আগস্ট ১৯৪৭ - মৃত্যু ২০ মার্চ ২০২১) একজন অবসারপ্রাপ্ত বাংলাদেশি সামরিক কর্মকর্তা যিনি বাংলাদেশ জাতীয়তাবাদী দলের (বিএনপি) ভাইস-চেয়ারম্যান হিসেবে দায়িত্ব পালন করেন। তিনি ২০০৬ সালে ইয়াজউদ্দিন আহম্মেদ নেতৃত্বাধীন তত্ত্বাবধায়ক সরকারের উপদেষ্টা হিসেবে যোগাযোগ, খাদ্য, জ্বালানি ও খনিজ সম্পদ বিভাগ এবং পার্বত্য চট্টগ্রাম বিষয়ক মন্ত্রণালয়ের দায়িত্বে ছিলেন।

প্রারম্ভিক জীবন
---------------

রুহুল আলম ১৯৪৭ সালের ২৪ আগস্ট কক্সবাজার জেলার পেকুয়া উপজেলার মগনামা গ্রামের জমিদার পরিবারে জন্মগ্রহণ করেন।

কর্মজীবন
--------

রুহুল আলম ১৯৬৬ সালে পাকিস্তান সামরিক একাডেমি থেকে প্রশিক্ষণ শেষে আর্মাড কোরে যোগদান করেন। বাংলাদেশ স্বাধীনতা লাভের পর ১৯৭২ সালে বাংলাদেশ সেনাবাহিনীতে যোগদান করেন। তিনি বাংলাদেশ সেনাবাহিনীর আর্মাড কোরের অন্যতম প্রতিষ্ঠাতা ও এ কারের প্রথম পরিচালক। এছাড়া তিনি কর্মরত থাকা অবস্থায় *মাস্টার জেনারেল অব দ্য অর্ডন্যান্স* ছিলেন। এরপূর্বে তিনি বিভিন্ন সময় ২৪তম পদাতিক ডিভিশনের জেনারেল স্টাফ অফিসার (অপারেশন্স), প্রতিরক্ষা গোয়েন্দা মহাপরিদপ্তর, বিডিআর, মায়ানমারে বাংলাদেশ দূতাবাসের সামরিক উপদেষ্টা, সশস্ত্র বাহিনী বিভাগ এবং রাষ্ট্রপতির সামরিক সচিব হিসেবে কর্মরত ছিলেন। ১৯৯৮ সালে তিনি বাংলাদেশ সেনাবাহিনী থেকে অবসর গ্রহণ করেন।

২০০৬ সালে ইয়াজউদ্দিন আহম্মেদ নেতৃত্বাধীন তত্ত্বাবধায়ক সরকার গঠিত হলে তিনি উপদেষ্টা হিসেবে নিয়োগ পান এবং কয়েকটি মন্ত্রণালয়ের প্রধান হিসেবে ১১ জানুয়ারি ২০০৭ পর্যন্ত দায়িত্ব পালন করেন। ২০০৯ থেকে ২০১৬ সাল পর্যন্ত তিনি বিএনপির চেয়ারপার্সন খালেদা জিয়ার উপদেষ্টা হিসেবে দায়িত্ব পালন করেন। ২০১৬ সালে জাতীয় কার্যনির্বাহী কমিটিতে তিনি দলের ভাইস-চেয়ারম্যান হন।

তথ্যসূত্র
---------

1. ↑  "নেতা-কর্মীদের মধ্যে চাঙাভাব"। *প্রথম আলো*। সংগ্রহের তারিখ ৩ ফেব্রুয়ারি ২০২০।
2. ↑  "ওয়াকিলকে চায় স্থানীয় আ. লীগ বিএনপির রুহুল আলম প্রস্তুত"। *কালের কণ্ঠ*। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।
3. ↑  "Ruhul Alam Chowdhury appointed Khaleda's advisor"। *bdnews24.com*। সংগ্রহের তারিখ ৩ ফেব্রুয়ারি ২০২০।
4. ↑  "পূর্ববর্তী মন্ত্রী"। *খাদ্য মন্ত্রণালয়*। সংগ্রহের তারিখ ২৬ জানুয়ারি ২০২০।
5. ↑  "উপদেষ্টা কাউন্সিল ২০০৯-২০১৬"। *বিএনপি*। সংগ্রহের তারিখ ৩ ফেব্রুয়ারি ২০২০।
6. ↑  "জাতীয় কার্যনির্বাহী কমিটি ২০১৬"। *বিএনপি*। সংগ্রহের তারিখ ৩ ফেব্রুয়ারি ২০২০।
**বাংলাদেশ সামরিক বিজ্ঞান ও প্রযুক্তি বিশ্ববিদ্যালয় (বিএইউএসটি)** নিয়মানুবর্তিতা, জ্ঞান ও নৈতিকতা এই মূলমন্ত্রে উজ্জীবিত বাংলাদেশ সেনাবাহিনী কর্তৃক পরিচালিত একটি বেসরকারি বিশ্ববিদ্যালয়। এটি নীলফামারী জেলার সৈয়দপুর সেনানিবাসে অবস্থিত।

অবস্থান
-------

প্রধান ক্যাম্পাস সৈয়দপুরে অবস্থিত। সৈয়দপুর বাংলাদেশের নীলফামারী জেলার একটি শহর। সৈয়দপুর বিমানবন্দর বিশ্ববিদ্যালয় ক্যাম্পাসের খুব কাছাকাছি অবস্থিত।

ইতিহাস
------

বাংলাদেশ সেনাবাহিনী বিজ্ঞান ও প্রযুক্তি বিশ্ববিদ্যালয় বাংলাদেশ সেনাবাহিনী কর্তৃক পরিচালিত তিনটি বেসরকারি বিশ্ববিদ্যালয়ের মধ্যে অন্যতম যেটি ২০১৫ সালের ১২ই ফেব্রুয়ারি মাননীয় প্রধানমন্ত্রী শেখ হাসিনা কর্তৃক স্বীকৃতি লাভ করে। ২০১৫ সালের ১৫ই ফেব্রুয়ারি বাংলাদেশ সেনাবাহিনীর ঊর্ধ্বতন কর্মকর্তাগণের উপস্থিতিতে সাবেক সংস্কৃতি মন্ত্রী আসাদুজ্জামান নূর এর উদ্বোধন করেন।

অনুষদ
-----

পিছনের দৃশ্য

ক্যাম্পাস
সকল বিভাগে ৪ বছর মেয়াদী স্নাতক বি.এস.সি. ইঞ্জিনিয়ারিং কোর্স বি.বি.এ ও বি.এ কোর্স চালু রয়েছে:

### কম্পিউটার ও বৈদ্যুতিক অনুষদ

* বৈদ্যুতিক ও ইলেকট্রনিক্স প্রকৌশল বিভাগ
* কম্পিউটার বিজ্ঞান ও প্রকৌশল বিভাগ
* তথ্য ও যোগাযোগ প্রযুক্তি বিভাগ

### যান্ত্রিক ও উৎপাদন প্রকৌশল অনুষদ (এমপিই)

* যান্ত্রিক প্রকৌশল বিভাগ
* শিল্প ও উৎপাদন প্রকৌশল বিভাগ

### পুরকৌশল অনুষদ

* পুরকৌশল বিভাগ

### ব্যবসায় শিক্ষা অনুষদ

* ব্যবসায় প্রশাসন বিভাগ

### বিজ্ঞান ও মানবিক অনুষদ

* ইংরেজি বিভাগ
* বিজ্ঞান ও কলা বিভাগ

শিক্ষার্থীদের পোশাক
-------------------

প্রতিটি শিক্ষার্থীর জন্য বিশ্ববিদ্যালয়ের কর্তৃপক্ষ থেকে নির্ধারিত পরিচয়পত্র ও পোশাক পরা বাধ্যতামূলক।

ছাত্রাবাস
---------

ছাত্র-ছাত্রীদের জন্য পৃথক পৃথক আবাসস্থল রয়েছে। সকল বিভাগের সিনিয়র শিক্ষকদের মধ্যে থেকে একজন প্রভোস্ট নিয়োগ করা হয় যিনি ছাত্রাবাস প্রধানের দায়িত্ব পালন করেন।

### আব্বাস উদ্দিন ছাত্রাবাস

বাংলাদেশের বিখ্যাত লোকসংগীত শিল্পী আব্বাসউদ্দীন আহমদ এর নামে এই ছাত্রাবাসের নামকরণ করা হয়। ৫ তলাবিশিষ্ট এই ভবনের ছাত্র ধারণক্ষমতা ৫৫০ জন। ছাত্রাবাসের তত্ত্বাবধানের জন্য ২০ জন কর্মকর্তা নিয়োজিত আছেন। নিরাপত্তার জন্য দেশের অন্যান্য ছাত্রাবাসের তুলনায় এই ছাত্রাবাস সুপরিচিত। অত্যাধুনিক সুবিধাসহ ছাত্রদের জন্য ২৪ঘণ্টা বিদ্যুৎ, ২৪/৭ ইটারনেট সেবা, জিমনেসিয়াম এবং খেলাধুলার ব্যবস্থা রয়েছে। প্রতি বছর নভেম্বর মাসে ছাত্রাবাসে বার্ষিক সান্ধ্যভোজের আয়োজন করা হয়।

তারামন বিবি ছাত্রীনিবাস
-----------------------

বাংলাদেশের স্বাধীনতা যুদ্ধে বীর প্রতীক প্রাপ্ত তারামন বিবির নামে এই ছাত্রীনিবাসের নামকরণ করা হয়েছে। দ্বিতল এই ভবনের ছাত্রী ধারণ ক্ষমতা ৩০০ জন। ছাত্রীনিবাসের তত্ত্বাবধানের জন্য ২০ জন কর্মকর্তা নিয়যিত আছেন। নিরাপত্তার জন্য দেশের অন্যান্য ছাত্রীনিবাসের তুলনায় এই ছাত্রীনিবাসের সুপরিচিত।

আরও দেখুন
---------

* বাংলাদেশ ইউনিভার্সিটি অব প্রফেশনালস

তথ্যসূত্র
---------

1. ↑  "Army University in Nilphamari launched"। *Bangladesh Army University of Science and Technology*। ১৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৯।
2. ↑  Undergraduate Program  ওয়েব্যাক মেশিনে আর্কাইভকৃত ৮ মে ২০১৬ তারিখে BAUST

বহিঃসংযোগ
---------

* বাংলাদেশ আর্মি ইউনিভার্সিটি অব ইঞ্জিনিয়ারিং এন্ড টেকনোলজি, কাদিরাবাদ (ইংরেজি)
* বাংলাদেশ সেনাবাহিনী আন্তর্জাতিক বিজ্ঞান ও প্রযুক্তি বিশ্ববিদ্যালয়, কুমিল্লা[*স্থায়ীভাবে অকার্যকর সংযোগ*] (ইংরেজি)
**জর্দান রিসার্চ এন্ড ট্রেনিং রিয়্যাক্টর** বা **জর্ডান গবেষণা ও প্রশিক্ষণ চুল্লী** (JRTR) হলো একটি ৫ মেগাওয়াট ক্ষমতাসম্পন্ন বহুমুখী গবেষণা চুল্লী, যা আর রামসা শহরে জর্দান বিজ্ঞান ও প্রযুক্তি বিশ্ববিদ্যালয়-এর ক্যাম্পাস এলাকায় অবস্থিত। ২০১৬ সালে ৭ ডিসেম্বর চুল্লী উদ্বোধন করেন বাদশা দ্বিতীয় আবদুল্লাহ। মূলত তার পৃষ্ঠপোষকতায় চুল্লীটি নির্মাণ করা হয়। এটি জর্দানের প্রথম পারমাণবিক চুল্লী, যা দক্ষিণ কোরিয়া থেকে আমদানি করা হয়েছিলো।

বিবরণ
-----

পারমাণবিক চুল্লীটি পারমাণবিক বিজ্ঞান ও প্রযুক্তি গবেষণা কেন্দ্র হিসেবে সারাদেশে বিখ্যাত হয়ে ওঠে। এর ফলে জর্দানের আসন্ন প্রজন্মের শিক্ষার্থীদের জন্য পারমাণবিক প্রকৌশলী ও বিজ্ঞান বিষয়ক পড়াশোনার দ্বার উন্মোচিত হয়। এই চুল্লী এবং সংশ্লিষ্ট ব্যবস্থা নকশা করা, নির্মাণ ও পরিচালনা করা হয় মূলতঃ শিক্ষা ও প্রশিক্ষণ কার্যক্রমের জন্য। এছাড়া পারমাণবিক প্রকৌশল, পারমাণবিক চুল্লী অপারেশন ফরেনসিক বিশ্লেষণ, চিকিৎসার জন্য রেডিওস্টোপি উৎপাদন, শিল্প-কল-কারখানায় ব্যবহার, নিউট্রন রশ্মি ব্যবহারসহ অধ্বংসাত্মক পরীক্ষা ও নিউট্রন বিজ্ঞানের প্রয়োগে ব্যবহার করা হয়।

গবেষণা চুল্লীটি জাতীয় ও আন্তর্জাতিক ভাবে প্রশংসিত হয়েছে। একটি কোরীয় পারমাণবিক নিরাপত্তা বিষয়ক একটি কমিশন এর পর্যবেক্ষণ করে এবং তারা এর প্রশংসা করে।

তথ্যসূত্র
---------

1. ↑  "Go-ahead for Jordanian research reactor"। *www.world-nuclear-news.org* (ইংরেজি ভাষায়)। সংগ্রহের তারিখ ২০১৬-০৯-১৪।
2. ↑  Jin-young, Cho (২০১৬-০৪-১২)। "Jordan Research, Training Reactor to be Put into Operation Soon" (ইংরেজি ভাষায়)। ২০১৭-০৫-১২ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৪।
3. ↑
4. ↑
5. ↑  "Jordan News Agency (Petra) |Korean nuclear safety official praises Jordan's research reactor"। *petra.gov.jo* (ইংরেজি ভাষায়)। সংগ্রহের তারিখ ২০১৬-০৯-১৫। [*স্থায়ীভাবে অকার্যকর সংযোগ*]
১৯৭৫ সালের ২৪ শে অক্টোবর আইসল্যান্ডের নারীরা "আইসল্যান্ডের অর্থনীতি ও সমাজের জন্য নারীদের অপরিহার্য কাজ প্রদর্শন" এবং "মজুরির অসঙ্গতি এবং অন্যায় কর্মসংস্থান অনুশীলনের প্রতিবাদ" করার জন্য এই দিনের জন্য ধর্মঘট পালন করে। এরপর এটি ঘরোয়াভাবে **নারী দিবসের ছুটি** (আইসল্যান্ডীয়: ***Kvennafrídagurinn***)।  নামে প্রচারিত হয়। মহিলা সংস্থার নেতৃত্বে অংশগ্রহণকারীরা তাদের বেতনের চাকরিতে যাননি এবং সারা দিন ধরে কোনও বাড়ির কাজ বা শিশু লালন পালন করেননি।  আইসল্যান্ডের ৯০ শতাংশ মহিলা এই ধর্মঘটে অংশ নিয়েছিলেন। আইসল্যান্ডের সংসদ পরের বছর সমান বেতনের গ্যারান্টি দিয়ে একটি আইন পাস করে।

ইতিহাস
------

আইসল্যান্ডের যেসব মহিলারা ১৯৭৫ সালের আগে বাড়ির বাইরে কাজ করতেন, তারা পুরুষদের উপার্জনের ষাট শতাংশেরও কম উপার্জন করেছিলেন। 

জাতিসংঘ ঘোষণা করে যে ১৯৭৫ সাল আন্তর্জাতিক নারী বর্ষ হতে যাচ্ছে। রেডস্টকিংস নামে একটি মহিলা দলের একজন প্রতিনিধি ধর্মঘটের ধারণাকে এর সম্মানে অন্যতম ঘটনা হিসেবে তুলে ধরেছেন। কমিটি ধর্মঘটকে "ছুটির দিন" বলার সিদ্ধান্ত নিয়েছে কারণ তারা ভেবেছিল যে এই শব্দটি আরও মনোরম এবং জনগণকে জড়িত করতে আরও কার্যকর হবে। পাশাপাশি, কিছু মহিলাকে ধর্মঘটে যাওয়ার জন্য বরখাস্ত করা যেতে পারে কিন্তু একদিনের ছুটি অস্বীকার করা যায়নি। 

নারী সংগঠনগুলি সারা দেশে ডে অফ সম্পর্কে কথা ছড়িয়ে দেয়। দি অফ অফ ইভেন্ট আয়োজকরা রেডিও স্টেশন, টেলিভিশন এবং সংবাদপত্র পেয়েছে লিঙ্গ ভিত্তিক বৈষম্য এবং মহিলাদের জন্য কম মজুরি নিয়ে গল্প চালানোর জন্য। এই অনুষ্ঠানটি আন্তর্জাতিক দৃষ্টি আকর্ষণ করে।

নারী দিবসের ছুটি
----------------

১৯৭৫ সালের ২৪ অক্টোবর আইসল্যান্ডের নারীরা তাদের বেতনের চাকরিতে যাননি বা বাড়িতে কোনো গৃহকর্ম বা শিশু লালন পালন করেননি। নব্বই শতাংশ মহিলা অংশ নিয়েছিলেন, যার মধ্যে গ্রামীণ সম্প্রদায়ের মহিলারাও ছিলেন। কারখানার শ্রমিকদের অনেকেই মহিলা হওয়ার কারণে মাছের কারখানাগুলি বন্ধ ছিল।

ছুটির দিনে আইসল্যান্ডের ২,২০,০০০ জনসংখ্যার মধ্যে ২৫,০০০ জন আইসল্যান্ডের রাজধানী রেকজাভিকের কেন্দ্রে একটি সমাবেশের জন্য জড়ো হয়েছিল। সমাবেশে নারীরা বক্তাদের কথা শোনেন, গান গেয়েছিলেন এবং আইসল্যান্ডে লিঙ্গ সমতা অর্জনের জন্য কী করা যেতে পারে সে সম্পর্কে একে অপরের সাথে কথা বলেছিলেন। সেখানে একজন গৃহিণী, দুই জন সংসদ সদস্য, নারী আন্দোলনের একজন প্রতিনিধি এবং একজন মহিলা কর্মীসহ অনেক বক্তা ছিলেন। দিনের শেষ ভাষণ ছিল Aðalheiður Bjarnfreðsdóttir, যিনি "আইসল্যান্ডের সর্বনিম্ন বেতনভোগী মহিলাদের জন্য ট্রেড ইউনিয়ন সোকনের প্রতিনিধিত্ব করেছিলেন"। 

নিয়োগকারীরা মিষ্টি, পেন্সিল এবং কাগজ কিনে মহিলাদের ছাড়াই দিনের জন্য প্রস্তুত হয়েছিল বাচ্চাদের বিনোদনের জন্য যাদের তাদের বাবারা কাজে আনবে। এর ফলে, সসেজ, একটি জনপ্রিয় খাবার, সেদিন অনেক দোকানে বিক্রি হয়ে যায়।

আরও দেখুন
---------

* আইসল্যান্ডে নারী

তথ্যসূত্র
---------

1. 1 2 3 4 5 6  "Icelandic women strike for economic and social equality, 1975 | Global Nonviolent Action Database"। *Global Nonviolent Action Database*। Swarthmore College। সংগ্রহের তারিখ ২৩ এপ্রিল ২০১৬।
2. 1 2 3 4 5 6  "The day the women went on strike"। *The Guardian* (ইংরেজি ভাষায়)। ১৮ অক্টোবর ২০০৫। আইএসএসএন 0261-3077। সংগ্রহের তারিখ ২৩ এপ্রিল ২০১৬।
3. 1 2 3  Brewer, Kirstie (২৩ অক্টোবর ২০১৫)। "The day Iceland's women went on strike - BBC News"। *BBC News* (ইংরেজি ভাষায়)। সংগ্রহের তারিখ ২৩ এপ্রিল ২০১৬।
4. ↑  Else Mia Einarsdottir and Gerdur Steinhtorsdottir (১৯৭৭)। "The Day the children came to the offices": 60–64। ৯ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৬।
**সপ্তপদী** ১৯৬১ সালে তারাশংকর বন্দোপাধ্যায়ের কাহিনী অবলম্বনে তৈরি একটি জনপ্রিয় বাংলা সিনেমা । এই সিনেমাটির মুখ্য ভূমিকায় অভিনয় করেছিলেন উত্তম কুমার, সুচিত্রা সেন, তরুণ কুমার, ছবি বিশ্বাস প্রমুখ ।সিনেমাটি পরিচালনা করেছেন বিখ্যাত চলচ্চিত্র পরিচালক অজয় কর।

সপ্তপদী ছবির গান অনেক জনপ্রিয় হয় সে সময়। এই ছবির সংগীত পরিচালক ছিলেন সুরকার হেমন্ত মুখোপাধ্যায় ।এই ছবির **এই পথ যদি না শেষ হয়** গানটি আজও প্রবল ভাবে মানুষের মন ছুয়ে যায়।

কাহিনী
------

মূলত এটা একটি লাভ স্টোরি ,ভারত উপমহাদেশের প্রাক-স্বাধীনতার আমলে(১৯৪০ এর দিকের কাহিনী), যখন তরুণ ভারতীয় ছাত্ররা ব্রিটিশদের সাথে প্রতিযোগিতা করছে এবং বিভিন্ন ক্ষেত্রে জয়লাভ করছে। এটা সেই সময়ের কাহিনী যখন বাংলার দামাল ছেলেরা ফুটবল মাঠে হারিয়ে দিচ্ছিল সুটেড-বুটেড ব্রিটিশদের এবং জিতে নিয়েছিল "জাতীয় ফুটবল শিল্ড", যখন বাঙালি ছেলেরা ব্রিটিশদের সাথে তাল মিলিয়ে পড়া শুরু করেছিল মেডিক্যাল কিংবা আইন। ১৯৪২ সালে গান্ধিজীর স্বদেশী আন্দোলন এর সময়কাল এ গল্পের পটভূমি। কৃষ্ণেন্দু(উত্তম কুমার) - এ গল্পের নায়ক, বাঙ্গালি হিন্দু ছেলে(একই সাথে নাস্তিক),তরুণ মেধাবী ছাত্র এবং অসামান্য প্রতিভাধর ফুটবল খেলোয়াড়।নায়িকা রিনা ব্রাউন (সুচিত্রা সেন) সুন্দরী এবং মেধাবী ক্রিশ্চিয়ান মেয়ে।দুই বিপরীত ধর্মের তরুণ হৃদয়ের প্রেমের উপাখ্যান এটি। দুজনই মেডিকেলে পড়ে। স্বভাবতই প্রথমে রিনা ব্রাউন অপছন্দ করত নেটিভ বাঙালি কৃষ্ণেন্দুকে। কিন্তু ধীরে ধীরে তারা কাছাকাছি আসে। কলেজের এক অনুষ্ঠানে ঘটনার নাটকীয়তায় রিনার সাথে অভিনয় করে প্রতিদ্বন্দ্বী কৃষ্ণেন্দু। কৃষ্ণেন্দুর অসাধারণ "ওথেলো" আবৃত্তি আর স্বচ্ছন্দ অভিনয় দেখে আকৃষ্ট হয় রিনা।কাছে আসে তারা,ভালবাসে একে অপরকে। বিয়ের সিদ্ধান্ত নিলে রিনার বাবা শর্ত জুড়ে দেয় যে কৃষ্ণেন্দুকে ধর্ম পরিবর্তন করতে হবে,ক্রিশ্চিয়ান হতে হবে। রিনাকে পাওয়ার জন্য কৃষ্ণেন্দু তাতেই রাজি হয় এবং ধর্ম বদলাই।কিন্তু কালী বিশ্বাসী, ধর্ম অনুরাগী কৃষ্ণেন্দুর পিতা রিনার কাছে হাতজোড় করে কৃষ্ণেন্দুকে ফিরিয়ে দিতে।রিনা তাই করে। কৃষ্ণেন্দু ভারাক্রান্ত মনে ফিরে যায় এবং মানুষের সেবায় নিজেকে উৎসর্গ করে।বহু বছর পর রিনার সাথে তার দেখা হই মিলিটারি হাসপাতালে, যখন রিনা মদ্যপায়ী এবং উচ্ছৃঙ্খল এক তরুণী, যে হারিয়ে ফেলেছে ঈশ্বরের প্রতি সমস্ত বিশ্বাস। অপরদিকে নাস্তিক কৃষ্ণেন্দু ঈশ্বরের মাঝে খুঁজে পেয়েছে সত্যিকারের প্রশান্তি। সিনেমার শেষে দেখা যায়,কৃষ্ণেন্দুর বাবা নিজের ভুল বুঝতে পারে,বুঝতে পারে ধর্মের চাইতে মানুষ বড়। পুরো সিনেমাটি আবর্তিত হয়েছে কৃষ্ণেন্দুর স্মৃতি রোমন্থনে, ফ্ল্যাশব্যাকে।

চিত্রায়নে
----------

* উত্তম কুমার ... কৃষ্ণেন্দু
* সুচিত্রা সেন ... রিনা ব্রাউন
* তরুণ কুমার ... কৃষ্ণেন্দুর বন্ধু
* ছবি বিশ্বাস ... কৃষ্ণেন্দুর বাবা
* উৎপল দত্ত ... ওথেলোর কণ্ঠে
* ছায়া দেবী ... রিনার মা

পুরস্কার
--------

মস্কো আন্তর্জাতিক চলচ্চিত্র উৎসবে
* সিলভার প্রাইজ সেরা অভিনেত্রীর জন্য- সুচিত্রা সেন

জাতীয় চলচ্চিত্র পুরস্কার(১৯৬১) 
* বাংলার দ্বিতীয় সেরা ফিচার ফিল্মের জন্য পুরস্কার

তথ্যসূত্র
---------

1. ↑  {{[[*[[]]*]]}}
2. ↑  "সংরক্ষণাগারভুক্ত অনুলিপি"। ১৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৩।
3. ↑  "সংরক্ষণাগারভুক্ত অনুলিপি"। ২ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৩।
**গিল মার্কাস** (জন্ম: আগস্ট ১০ আগস্ট ১৯৪৯) হলেন দক্ষিণ আফ্রিকার রিজার্ভ ব্যাংকের একজন প্রাক্তন গভর্নর। তিনি এই পদে অধিষ্ঠিত নবম ব্যক্তি এবং প্রথম ও একমাত্র নারী।

জীবন এবং কর্মজীবন
-----------------

### প্রথম বছর

মার্কাস দক্ষিণ আফ্রিকার জোহানেসবার্গে জন্মগ্রহণ করেছিলেন। তার দাদা-দাদি ছিলেন লিথুয়ানিয়া থেকে আসা ইহুদি অভিবাসী ; তার বাবা-মা দুজনেরই জন্ম দক্ষিণ আফ্রিকাতে।

তার বাবা-মা উভয়ই বর্ণবাদবিরোধী কর্মী এবং দক্ষিণ আফ্রিকার কমিউনিস্ট পার্টির (এসএসিপি) সদস্য ছিলেন। গিল এবং তার দুই বোন ও ভাইকে নিয়ে তারা ১৯৯৯ সালে নির্বাসিত হয়েছিলেন। ১৯৭৬ সালে তিনি পত্রযোগে দক্ষিণ আফ্রিকা বিশ্ববিদ্যালয় থেকে শিল্প মনোবিজ্ঞানে বি.কম. ডিগ্রি অর্জন করেছিলেন। তিনি ১৯৭০ সালে এসএসিপি ও আফ্রিকান ন্যাশনাল কংগ্রেসে (এএনসি) যোগদান করেছিলেন এবং লন্ডনে নির্বাসিত এএনসির তথ্য ও প্রচার বিভাগের (ডিআইপি) হয়ে কাজ শুরু করেছিলেন। পরবর্তীকালে তিনি ডিআইপির সহ-সম্পাদক হন।

তথ্যসূত্র
---------

1. ↑  "Gill Marcus appointment widely welcomed"। SAPA। ২০ জুলাই ২০০৯। ২ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২১ জুলাই ২০০৯।
2. 1 2  "Profile: Ms Gill Marcus"। 24.com। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২১ জুলাই ২০০৯।
3. 1 2  Hamlyn, Michael (২০ জুলাই ২০০৯)। "Meet Gill Marcus"। News24।
4. ↑  Shain, Milton; Pimstone, Miriam। "Gill Marcus"। Jewish Women's Archive।
5. ↑  Illustrious alumni, unisa.ac.za
ব্যাংকটির একটি বিজ্ঞাপন।
**দি নোয়াখালী ইউনিয়ন ব্যাংক লিমিটেড** ১৯৪০ সালে প্রতিষ্ঠিত একটি ব্যাংক। এর সদর দফতর ছিল কলকাতায়। এর শাখা ছিল মেঘালয়ের শিলং, পশ্চিমবঙ্গের বহরমপুর এবং বিহারের জামশেদপুরে। এটি শিডিউল্ড বা তফসিলি ব্যাংক সহজ কথায় কেন্দ্রীয় ব্যাংকের নির্দিষ্ট তালিকায় অন্তর্ভুক্ত ব্যাংক ছিল। এর ব্যবস্থাপনা পরিচালক (এম. ডি) ছিলেন মিঃ এস. সি. পাল।

বিলুপ্ত ও পরবর্তী অবস্থা
------------------------

ব্যাংকটির একটি চেকবই।
মাত্র ৯ বছর সেবা প্রদানের পরে ১৯৪৯ সালে এটি দেউলিয়া ঘোষিত হয়। এর অর্থদাবি পরিশোধ সংক্রান্ত কলকাতা হাইকোর্টে একটি মামলা দায়ের করা হয়েছিল যার শিরোনাম ছিল "কার্তিক চন্দ্র পাল ও এএনআর. বনাম নোয়াখালী ইউনিয়ন ব্যাংক লিমিটেড"। বাংলাদেশ স্বাধীন হবার পর দি নোয়াখালী ইউনিয়ন ব্যাংক ও তৎকালীন ইউনাইটেড ব্যাংকের এ দেশীয় শাখাগুলোর সম্পদ একত্র করে রাষ্ট্রায়ত্ত জনতা ব্যাংক খোলা হয়।

তথ্যসূত্র
---------

1. ↑  "Karthik Chandra Paul & amr vs Noakhali Union Bank Limited"। *Indiancanoon.org*। সংগ্রহের তারিখ ২০২৩-০৫-০১।
2. ↑  "Noakhali Union Bank Ltd. In Re, Calcutta High Court, Judgment, Law, casemine.com"। *casemine.com* (ইংরেজি ভাষায়)। সংগ্রহের তারিখ ২০২৩-০৫-০১।
3. ↑  "Janata Bank History"। *Janata Bank*। ২০২২-১০-২১ তারিখে মূল থেকে আর্কাইভ করা। সংগ্রহের তারিখ ২০২২-১০-২১।
**মহারাজা বীরবিক্রম কলেজ** ভারতের ত্রিপুরা অঙ্গরাজ্যের সবচেয়ে পুরাতন ডিগ্রী কলেজ। ত্রিপুরার মহারাজা বীরবিক্রম কিশোর মাণিক্য বাহাদুরের নামে কলেজটির নামকরণ করা হয়েছে। এই কলেজটি আগরতলা শহর হতে ৩ কিমি দূরে অবস্থিত। এটি এম. বি. বি. কলেজ নামে অধিক পরিচিত।

নামকরণ
------

কলেজটির নামকরণ করা হয়েছিল ত্রিপুরার পূর্ব মহারাজা বীর বিক্রম মানিক্য বাহাদুরের নামে।

ইতিহাস
------

মহারাজা বীর বিক্রম কলেজ, আগরতলা
মহারাজা বীর বিক্রম কলেজ ১৯৪৭ সালে প্রতিষ্ঠিত হয়। ত্রিপুরা রাজ্যে পূর্ব পাকিস্তান থেকে অধিবাসীদের আগমনের ফলে জনসংখ্যার বৃদ্ধি ঘটে। সেইসময় কলেজ সৃষ্টির প্রয়োজন হয়ে পড়ে। মহারানী কাঞ্চন প্রভা দেবীর আনুকূল্যে এবং ত্রিপুরার শেষ রাজা বীর বিক্রমের তত্বাবধানে কলেজ টি স্থাপিত হয়। তদানীন্তন সময়ে কলকাতা বিশ্ববিদ্যালয়ের অধীন থেকে পঠন পাঠন হতে থাকে।

১৯৬০ এর দশকের শেষের দিকে এবং ১৯৭০ এর দশকের গোড়ার দিকে এমবিবি কলেজকে স্নাতকোত্তর কলেজে উন্নীত করার পরিকল্পনা ছিল, সুতরাং ইতিহাস, অর্থনীতি ও গণিতে স্নাতকোত্তর ক্লাস শুরু হয়েছিল। ইউজিসি যখন একটি পূর্ণাঙ্গ বিশ্ববিদ্যালয়ের পরিবর্তে কলকাতা বিশ্ববিদ্যালয়ের স্নাতকোত্তর কেন্দ্র হিসাবে ত্রিপুরা অনুমোদিত করে তখন এই পরিকল্পনাটি ব্যর্থ হয়। ১৯৮৬ সালে এই স্নাতকোত্তর কেন্দ্রটি ত্রিপুরার নিজস্ব বিশ্ববিদ্যালয়ে বিবর্তিত হয়েছিল।

ক্যাম্পাস
---------

কলেজ ক্যাম্পাসটি 264 একর জায়গার চেয়ে বেশি ছড়িয়ে রয়েছে। বই এবং জার্নালগুলির সংগ্রহ সহ গ্রন্থাগার রয়েছে, যা কেন্দ্রীয় গ্রন্থাগার হিসাবে পরিচিত। এর সাথে IGNOU এবং LAW কলেজের মতো প্রতিষ্ঠানগুলি এমবিবি কলেজের ক্যাম্পাস এলাকায় অবস্থিত।

বিভাগ
-----

### কলা

| ক্রমিক সংখ্যা | বিষয় / বিভাগ |
| --- | --- |
| ১ | সংস্কৃত |
| ২ | শিক্ষা বিজ্ঞান |
| ৩ | ইংরেজি |
| ৪ | ইতিহাস |
| ৫ | ককবরক |
| ৬ | সমাজবিজ্ঞান |

### বাণিজ্য

| ক্রমিক সংখ্যা | বিষয় / বিভাগ |
| --- | --- |
| ১ | বাণিজ্য |
| ২ | অর্থনীতি |

### বিজ্ঞান

Physics, Chemistry, Mathematics, Statistics and Biology department

| ক্রমিক সংখ্যা. | বিষয় / বিভাগ |
| --- | --- |
| ১ | উদ্ভিদ্তত্ব |
| ২ | রসায়ন |
| ৩ | ভূগোল |
| ৪ | গণিত |
| ৫ | দেহতত্ব |
| ৬ | মানব দেহতত্ব |
| ৭ | মনোবিজ্ঞান |
| ৮ | পদার্থবিদ্যা |
| ৯ | প্রাণিবিদ্য |
| ১০ | পরিসংখ্যান |
| ১১ | কম্পিউটার অ্যাপ্লিকেশন |
| ১২ | কম্পিউটার বিজ্ঞান ও তথ্যপ্রযুক্তি |

তথ্যসূত্র
---------

1. ↑  "Maharaja Bir Bikram College"। *www.mbbcollege*। ২০ মে ২০১৭ তারিখে মূল থেকে আর্কাইভ করা। সংগ্রহের তারিখ ১৯ মে ২০১৭।
2. ↑  "Archived copy"। ২০১৩-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৩-০৭-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**হলিন্স বিশ্ববিদ্যালয়** ভার্জিনিয়ার হলিন্সে অবস্থিত একটি বেসরকারি বিশ্ববিদ্যালয়। ১৮৪২ সালে বোটেটোর্ট স্প্রিংসের ঐতিহাসিক বন্দোবস্তে ভ্যালি ইউনিয়ন সেমিনারি হিসাবে প্রতিষ্ঠিত, এটি যুক্তরাষ্ট্রের মহিলাদের উচ্চতর শিক্ষার প্রাচীনতম প্রতিষ্ঠানগুলির মধ্যে একটি।

হোলিনস বর্তমানে প্রায় ৮০০ স্নাতক এবং স্নাতকোত্তর শিক্ষার্থী নিয়ে একটি পূর্ণাঙ্গ বিশ্ববিদ্যালয়। হলিন্সই ভার্জিনিয়ার প্রথম চার্টার্ড উইমেনস কলেজ যেখানে স্নাতক প্রোগ্রামে কেবলমাত্র মহিলারা অংশ নিতে পারে। যদিও পুরুষরা স্নাতক স্তরের প্রোগ্রামগুলিতে ভর্তি হতে পারেন।

হলিন্স তার স্নাতক এবং স্নাতকোত্তর লিখন প্রোগ্রামগুলোর জন্য পরিচিত, যেখানে পুলিৎজার পুরস্কার প্রাপ্ত লেখক অ্যানি ডিলার্ড, মার্কিন যুক্তরাষ্ট্রের প্রাক্তন কবি বিজয়ী নাতাশা ট্রেথেই এবং হেনরি এস টেলর প্রযোজনা করেছে।

জুন ২০১৯ এ, "ইনসাইড হাইয়ার এডুকেশন" জানিয়েছে যে প্রেসিডেন্ট পারিনা লরেন্স পদত্যাগ করেছেন। নিবন্ধে উল্লেখ করা হয়েছে যে অনেকগুলি ছোট স্কুলে "আর্থিক এবং তালিকাভুক্তির চাপ" বৃদ্ধি পাচ্ছিল এবং নেতাদের উপর চাপ বাড়ছিল।

ইতিহাস
------

ঐতিহ্য
------

হলিন্স বিশ্ববিদ্যালয়ের বেশ কয়েকটি জনপ্রিয় ঐতিহ্য রয়েছে, যার মধ্যে অনেকগুলি ১০০ বছরেরও বেশি সময় ধরে পালন করা হচ্ছে। টিঙ্কার দিবসটি স্কুলটির সর্বাধিক পরিচিত এবং সর্বোপরি প্রিয় ঐতিহ্য। ১৮৮০ এর দশক থেকে এটি শুরু হয়। অক্টোবরের কোনো একদিন, প্রথম তুষারপাতের পরে, ক্লাস বাতিল করা হয় যাতে শিক্ষার্থী, অনুষদ এবং কর্মীরা রঙিন এবং অতিসাধারণ পোশাক পরে নিকটস্থ টিঙ্কার পর্বততে আরোহণ করতে পারে। ভাজা মুরগি এবং টিঙ্কার কেকের মধ্যাহ্নভোজ শেষে ছাত্র এবং নতুন অনুষদ ক্যাম্পাসে ফিরে আসার আগে কৌতুক করে এবং গান গায়। উদযাপনের সঠিক তারিখটি নিবিড়ভাবে গোপন রাখা হয়।

যা কিছু প্রথম
-------------

উল্লেখযোগ্য ব্যক্তি
-------------------

* মার্গারেট ওয়াইস ব্রাউন, "গুডনাইট মুন" এর লেখক (১৯৩২)
* কিরণ দেসাই, লেখক এবং ২০০৬ সালে ম্যান বুকার পুরস্কার প্রাপ্ত, এম.এ ১৯৯৪
* অ্যানি দিলার্ড, পুলিৎজার পুরস্কার বিজয়ী লেখক, ১৯৬৭, এম.এ. ১৯৬৮
* হেনরি এস টেইলর, পুলিৎজার পুরস্কার – বিজয়ী কবি, এম.এ. ১৯৬৬
* এলেন ম্যালকম, এমিলির তালিকার প্রতিষ্ঠাতা, বি.এ. ১৯৬৯
* ক্যাটি পায়েল, বলেজ এর শৈল্পিক পরিচালক, বি.এ. ২০০২

তথ্যসূত্র
---------

1. ↑  "W:\Docs\GVCalendar\gvtemplate.htm"। সেপ্টেম্বর ৩, ২০০৬ তারিখে মূল থেকে আর্কাইভ করা। সংগ্রহের তারিখ জানুয়ারি ২৭, ২০২০।
2. ↑  "Our President & Leadership"। *Hollins*। ২৩ মে ২০১৫ তারিখে মূল থেকে আর্কাইভ করা। সংগ্রহের তারিখ ২৭ মে ২০১৫।
3. ↑  Lederman, Doug। "Hollins President Becomes Latest With Early, Sudden Exit"। *Inside Higher Education*। Inside Higher Education। সংগ্রহের তারিখ ২৮ জুন ২০১৯।
4. ↑  "Traditions"। Hollins University। ২৫ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২০।
5. ↑  Hutkin, Erinn (অক্টোবর ২৬, ২০০৬)। "Tinker Day has arrived"। *Roanoke Times*। ফেব্রুয়ারি ৮, ২০১৩ তারিখে মূল থেকে আর্কাইভ করা। সংগ্রহের তারিখ জুন ২৭, ২০১২।
**শ্রী মহামারিয়াম্মান মন্দির মন্দির** জার্মানির জারল্যান্ডের সুলজবাখ - আল্টেনওয়াল্ডে অবস্থিত একটি হিন্দু মন্দির।

ইতিহাস
------

১৯৯৪ সালে মন্দিরটি একটি প্রাক্তন সরাইয়ের জায়গায় নির্মিত হয়েছিল। হিন্দু জায়গাটি জার্মানির প্রথম মন্দিরগুলির মধ্যে একটি এবং আয়তনের দিক থেকে দক্ষিণ-পশ্চিমে বৃহত্তম। পৌরসভার মধ্যে রয়েছে সারল্যান্ড, লুক্সেমবার্গ এবং ফ্রান্সের সংলগ্ন এলাকা, ব্যাডেন-ওয়ার্টেমবার্গ এবং রাইনল্যান্ড-প্যালাটিনেট। মন্দিরটি শ্রী মহা মরিয়ম্মান, প্রধান ভারতীয় মা দেবী। দেবীতে নিজের মাকে দেখেন বিশ্বাসীরা। তিনি সুস্বাস্থ্য, স্বাস্থ্য নিশ্চিত করেন, কঠিন দিনে একজন সহচর। শ্রী মহা মরিয়ম্মান কক্ষের মাঝখানে বিশাল অলঙ্কৃত মন্দিরে উপবিষ্ট। তিনি মহৎ পোশাক পরেন এবং অনেক ফুল দিয়ে সজ্জিত। গণেশ, মুরুগান, শিব, বৈরাভার এবং নবগ্রহের মতো দেবতারাও এই উপাসনালয়ে পূজিত হন।

তথ্যসূত্র
---------

1. ↑  "Sri Mahamariamman Tempel e.V. Saarland (+49 6897 81112)"। *vymaps.com*। সংগ্রহের তারিখ ২০২২-১২-২০।
2. ↑  Saarland, Stadt Sulzbach im। "Stadt Sulzbach im Saarland"। *Stadt Sulzbach im Saarland* (জার্মান ভাষায়)। সংগ্রহের তারিখ ২০২২-১২-২০।
3. ↑  Albertus-Magnus-Gymnasium। "Besuch im Hinduistischen Tempel in Sulzbach-Altenwald"। *www.amg-igb.de* (জার্মান ভাষায়)। সংগ্রহের তারিখ ২০২২-১২-২০।
4. ↑  "archive.ph"। *archive.ph*। ২০১৩-০২-১৩ তারিখে মূল থেকে আর্কাইভ করা। সংগ্রহের তারিখ ২০২২-১২-২০।

বহিঃসংযোগ
---------


উইকিমিডিয়া কমন্সে **শ্রী মারিয়াম্মান মন্দির, সুলজবাখ** সংক্রান্ত মিডিয়া রয়েছে।
**জেইসেল পরীক্ষা** বা **জেইসেল নির্ণয়** হল এস্টার বা ইথারের উপস্থিতি শনাক্তকরণের একটি রাসায়নিক পরীক্ষা।

বিক্রিয়াটি চেক রসায়নবিদ সাইমন জেইসেল (১৮৫৪-১৯৩৩) এর নামাঙ্কিত। এই গুণগত বিশ্লেষণে প্রথমে একটি টেস্টটিউবে নমুনার সাথে এসিটিক এসিড এবং হাইড্রোজেন আয়োডাইড মিশ্রণের বিক্রিয়া ঘটানো হয়। ফলাফল হিসেবে ইথার এবং এস্টার অ্যালকাইল আয়োডাইডের অধঃক্ষেপ তৈরি করে যথাক্রমে অ্যালকোহল বা কার্বোক্সিলিক এসিডে পরিণত হয়।

জেইসেল পরীক্ষাজেইসেল পরীক্ষা
এই মিশ্রণকে উত্তপ্ত করা হলে মিশ্রণের উপাদান গ্যাসের সাথে বিক্রিয়া করে। তখন মারকারি(২) নাইট্রেট দ্বারা সম্পৃক্ত একটি কাগজ টেস্টটিউবের মুখে ধরা হয়। কোনো অ্যালকাইল আয়োডাইড উপস্থিত থাকলে মারকারির সাথে বিক্রিয়া করে মারকারি(II) আয়োডাইড গঠন করে, যার বর্ণ লাল কিংবা হলুদ হয়।

মিথোক্সি (-OCH3) মূলক শনাক্তকরণেও এই বিক্রিয়া ব্যবহৃত হয়; তবে এক্ষেত্রে সিলভার নাইট্রেট দ্রবণের সাথে আয়োডোমিথেনের পাতন করা হয়, যার ফলশ্রুতিতে সিলভার আয়োডাইডের অধঃক্ষেপ তৈরি হয়। এই অধঃক্ষেপের ফিল্টার এবং ওজন নির্ণয়ের মাধ্যমে আয়োডিন পরমাণুর সংখ্যা নির্ণয় করা যায় এবং এর উপর ভিত্তি করে শনাক্ত করা যায় মিথক্সি গ্রুপের উপস্থিতি।

সাংশ্লেষিক প্রয়োগ:

জেইসেল পরীক্ষাজেইসেল পরীক্ষা

তথ্যসূত্র
---------

1. ↑  এস. জেইসেল (১৮৮৫)। *Monatshefte für Chemie 6* (জার্মান ভাষায়)। পৃষ্ঠা ৯৮৯। [*স্থায়ীভাবে অকার্যকর সংযোগ*]
2. ↑  এস. জেইসেল (১৮৮৬)। *Monatshefte für Chemie* 7 (জার্মান ভাষায়)। পৃষ্ঠা ৪০৭। [*স্থায়ীভাবে অকার্যকর সংযোগ*]
3. ↑  ভি. প্রে (১৯৪১)। *Chemische Berichte 74* (ইংরেজি ভাষায়)। পৃষ্ঠা ৩৫০। ২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৬।
4. ↑  লাঞ্জ (১৯৬২)। *J Org Chem 27* (জার্মান ভাষায়)। পৃষ্ঠা ২০৩৭।
5. ↑  "Ziesel Reaction" (ইংরেজি ভাষায়)। ৩০ জুন ২০১২ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৬।

বহিঃসংযোগ
---------

* অ্যানিসোল এবং মিথাইলবেনজোয়েটের পরীক্ষাভিত্তিক শনাক্তকরণ (ইংরেজি)

* রসায়ন প্রবেশদ্বার
মহাত্মা **দেবেন্দ্রনাথ মজুমদার** (৭ জানুয়ারি ১৮৪৪ — ৮ অক্টোবর ১৯১১)  ছিলেন শ্রীরামকৃষ্ণ পরমহংসদেবের পরম ভক্ত, গৃহী সন্ন্যাসী ও গীতিকার। *ভব সাগর তারণ কারণ হে* - এই বিখ্যাত গুরুবন্দনাসহ অন্যান্য ভক্তিমূলক ভজনগানের রচয়িতা তিনি।

জীবনী
-----

দেবেন্দ্রনাথ মজুমদারের জন্ম ১৮৪৪ খ্রিস্টাব্দের ৭ জানুয়ারি ব্রিটিশ ভারতের অধুনা  বাংলাদেশের যশোর জেলার নড়াইল থানার জগন্নাথপুর গ্রামের মজুমদার উপাধিধারী বন্দ্যোপাধ্যায় বংশে। তার জন্মের দুই মাস আগে তার পিতা প্রসন্ননাথ মারা যান। পরে তার জ্যেষ্ঠ ভ্রাতা সুরেন্দ্রর মৃত্যু হলে তার মাতা বামাসুন্দরী দেবী চরম দারিদ্রের মধ্যে পড়েন।  শেষে কলকাতার জোড়াসাঁকোর ঠাকুরবাড়ির জমিদার সেরেস্তায় চাকরি নেন। এই সময় তিনি সাহিত্য চর্চার সঙ্গে যোগাভ্যাস করতে থাকেন এবং এর মধ্য দিয়ে তিনি বহু দেবদেবীর দর্শন পেতেন। ১৮৮৪ খ্রিস্টাব্দে দক্ষিণেশ্বরে শ্রীরামকৃষ্ণের দর্শন পান। এই সময়ে এক পুস্তকে *পরমহংস রামকৃষ্ণ*  কথা দুটি পড়ে তার প্রতি এক প্রবল আকর্ষণ অনুভব করেন এবং তৎক্ষণাৎ তিনি দক্ষিণেশ্বর যান এবং সেখানে রামকৃষ্ণের দেবদূর্লভ আচরণে যারপরনাই মুগ্ধ হন। কিন্তু এদিনই আকস্মিক অসুস্থতা নিয়ে কলকাতায় ফিরে আসেন। প্রবল জ্বরে শয্যাগত হলে তিনি তার শিয়রে ঠাকুর শ্রীরামকৃষ্ণকে অনুভব করতেন। এরপর যখন বলরাম বসুর গৃহে রামকৃষ্ণকে দর্শন করার পর মানসিকভাবে তিনি তাকে তার গুরু হিসাবে গ্রহণ করেন এবং অনুভব করেন যে তিনি যেন সর্বদা তার সাথে আছেন এবং নজর রাখেন।
শীঘ্রই তিনি সেরেস্তার চাকরি থেকে ইস্তফা দেন এবং সাধনার জীবন যাপন শুরু করেন। মাঝে মধ্যেই দক্ষিণেশ্বরে যাতায়াত শুরু করেন ঠাকুরের দর্শন লাভের প্রত্যাশায়। ১৮৮৫ খ্রিস্টাব্দের ৬ এপ্রিল, শ্রীরামকৃষ্ণ বেশ কয়েকজন ভক্তের সাথে দেবেন্দ্রের বাড়িতে যান এবং তিনি ঠাকুরকে একদিন সেবা করার সুযোগ পান। দেবেন্দ্রনাথ *সন্ন্যাস* গ্রহণের জন্য ঠাকুরের কাছে প্রার্থনা জানালে, ঠাকুর সম্মত হন নি। 

পরবর্তীকালে রামকৃষ্ণের মৃত্যুর পর দেবেন্দ্র সময় পেলেই বরানগর মঠ এবং কাঁকুড়গাছি যোগোদ্যানে যেতেন। ১৮৯৩ - ১৮৯৫ খ্রিস্টাব্দ পর্যন্ত তিনি গিরিশ ঘোষের মিনার্ভা থিয়েটারে কাজ করেছিলেন, কিন্তু কাজটি যেন তাকে বিপথে নিয়ে যাচ্ছে মনে করে, তিনি চাকরি ছেড়ে দেন এবং আর্থিক অনটনে দিন যাপন করতে থাকেন।

শ্রীরামকৃষ্ণ অর্চনালয়ে রামকৃষ্ণ পরমহংসের মূর্তি
১৯০০ খ্রিস্টাব্দের ৬ মে কলকাতার এন্টালির ৪৩,দেব লেনে হেমচন্দ্র বসুর বাড়িতে রামকৃষ্ণের অনুগামীদের নিয়ে ঠাকুরের ছবি স্থাপন করে পূজার্চনা করা শুরু করেন। পরবর্তীতে ১৯০২ খ্রিস্টাব্দের ফেব্রুয়ারি মাসে ৩৯,দেব লেনে একটি বাড়িতে ঠাকুরের উপাসনার জন্য প্রতিষ্ঠা করেন *শ্রীশ্রীরামকৃষ্ণ অর্চনালয়*। স্বরচিত শ্রীরামকৃষ্ণ ভজন, কীর্তনাদি পরিবেশন করার ব্যবস্থা করেন। তার রচিত গানগুলি পরে *দেব-গীতি* নামক পুস্তকাকারে প্রকাশিত হয়। তার বিখ্যাত *ভব সাগর তারণ কারণ হে* ইত্যাদি গুরুবন্দনা ও অন্যান্য ভক্তিমূলক ভজন এখনও নিয়মিতই গাওয়া হয়। 

১৯১১ খ্রিস্টাব্দের ৮ অক্টোবর, অর্চনালয়ে দেবেন্দ্রনাথ শ্রীরামকৃষ্ণের নাম উচ্চারণ করে শেষ নিঃশ্বাস ত্যাগ করেন।

তথ্যসূত্র
---------

1. 1 2 3  "Devendranath Nath Majumdar-Belur Math"। সংগ্রহের তারিখ ২০২৩-০৮-২৪।
2. 1 2 3  "শ্রীশ্রীরামকৃষ্ণ কথামৃতে উল্লিখিত ব্যক্তিদের পরিচয়"। সংগ্রহের তারিখ ২০২৩-০৯-২৪।
3. ↑  "Lay disciples of Sri Ramakrishna"। ২০১১-০৭-২০ তারিখে মূল থেকে আর্কাইভ করা। সংগ্রহের তারিখ ২০২৩-০৯-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গিয়োং বোক্কুং প্রাসাদয়ের দালানে শোভাবর্ধক অঙ্কিত *দানছং*
ভ্যাকজে গিল্ট ব্রোন্জ প্রবৃদ্ধি বার্নার
পদ্ম লন্ঠন উৎসব
উত্তর এবং দক্ষিণ কোরিয়ার বর্তমান রাজনৈতিক বিভক্তিকরণই অপসারণ করেছে আধুনিক **কোরীয় সংস্কৃতি**। তথাপি উভয় রাষ্ট্রের পাঁচ হাজারাধিক বছরের ইতিহাস এবং বিশ্বের প্রাচীন ইতিহাসের মধ্যে অন্যতম। সুদূর প্রাচীনকালে কোরীয় উপদ্বীপ এর লগ্ন থেকেই সেখানে মানবজাতি বসবাস করতে আরম্ভ করে।

ঐতিহ্যবাহী শিল্পকলা
-------------------

কোরীয় নৃত্য
ছিং বাতাস প্রবাহ
### সঙ্গীত

কোরীয় লোকপ্রথা সঙ্গীত বিভিন্ন ধরনের, বিশেষত ফানসোরি, ফুংমুল, সান্জো সঙ্গীত ইত্যাদি। তন্মাধ্যে ফানসোরি হারানো কোরিয়ার সঙ্গীতের জগতে মানব অমাপ্য সাংস্কৃতিক ঐতিহ্য রেকর্ড করেছে।

তথ্যসূত্র
---------

1. ↑  "See "Same roots, different style" by Kim Hyun"। ১১ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১০।
2. ↑  books.google.com
3. ↑  "কোরীয় সংস্কৃতি" (পিডিএফ)। ৩ জুলাই ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২ সেপ্টেম্বর ২০১০।
4. ↑  "এশীয় ফ্যাশন এবং কোরীয় সংস্কৃতি"। ১ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১০।

বহিঃসংযোগ
---------


উইকিমিডিয়া কমন্সে **কোরীয় সংস্কৃতি** সংক্রান্ত মিডিয়া রয়েছে।

* Korea Society Podcast: The Origins of Koreans and Their Culture - Part I  ওয়েব্যাক মেশিনে আর্কাইভকৃত ২০১৪-০২-২৪ তারিখে
* Korea Society Podcast: The Origins of Koreans and Their Culture - Part II  ওয়েব্যাক মেশিনে আর্কাইভকৃত ২০১৪-০২-২৪ তারিখে
* Online gallery specialized on introducing North Korean artists
**তান আহ এং** (সরলীকৃত চীনা: 曾亚英; প্রথাগত চীনা: 曾亞英; ফিনিন: *Zēng Yà Yīng*) (১৯৫৫-২০১৩) একজন চীনা বংশোদ্ভূত মালয়েশীয় রাজনীতিবিদ ছিলেন, যিনি মালয়েশীয় আইনসভার নিম্নকক্ষ দেওয়ান রাকয়াতে ২০০৪ সাল থেকে ২০১৩ সাল পর্যন্ত গেলাং পাতাহ আসনের সংসদ সদস্য হিসেবে দায়িত্ব পালন করেছেন। তিনি মালয়েশিয়ান চাইনিজ অ্যাসোসিয়েশনের রাজনীতির সাথে যুক্ত ছিলেন।

জীবনী
-----

তান আহ এং ১৯৫৫ সালের আগস্ট মাসের ২২ তারিখে মালয়েশিয়ার জোহর রাজ্যে জন্মগ্রহণ করেন। তিনি ২০০৪ সালের মালয়েশীয় সাধারণ নির্বাচনে গেলাং পাতাহ থেকে মালয়েশিয়ান চাইনিজ অ্যাসোসিয়েশনের মনোনয়ন লাভ করেন। তিনি ৪১,০০১ ভোট পেয়ে নির্বাচিত হন, যা ছিল প্রদত্ত ভোটের ৭৮%। এর পূর্বে তিনি দেশটির আইনসভার উচ্চকক্ষ দেওয়ান নেগারায় সিনেটর হিসেবে দায়িত্ব পালন করেছিলেন।

২০১৩ সালের মালয়েশীয় সাধারণ নির্বাচনে তিনি দেওয়ান রাকয়াতে গেলাং পাতাহ আসন থেকে পুনরায় প্রতিদ্বন্দ্বিতা করেন। এবার তিনি ৩৩,৬৩০ ভোট পেয়ে নির্বাচিত হন, যা ছিল প্রদত্ত ভোটের ৫৫%। ২০১৩ সালের মালয়েশীয় সাধারণ নির্বাচনের সময় তিনি মস্তিষ্কের ক্যান্সারে আক্রান্ত ছিলেন। সে জন্য তিনি সে বার প্রতিদ্বন্দ্বিতা করেন নি।

মৃত্যু
------

তান আহ এং ২০১৩ সালের ১০ আগস্ট মস্তিষ্কের ক্যান্সারে আক্রান্ত হয়ে মৃত্যুবরণ করেন।

তথ্যসূত্র
---------

1. ↑  "Tan Ah Eng, Y.B. Puan"। Parliament of Malaysia। ২৪ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১০।
2. 1 2  "Keputusan Pilihan Raya Umum Parlimen/Dewan Undangan Negeri"। Election Commission of Malaysia। ৬ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১০।
3. ↑  "Unexpected huge win"। *New Straits Times*। ২২ মার্চ ২০০৪।
4. ↑  "Universities must upgrade"। *New Straits Times*। ১৭ ডিসেম্বর ১৯৯৭।
5. 1 2  "Former Gelang Patah MP Tan Ah Eng dies at 58"। *ABN News*। ১০ আগস্ট ২০১৩। ১ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৪।
**রওশন আলী** (১২ এপ্রিল ১৯২১-১৯ আগস্ট ১৯৯৪) বাংলাদেশের যশোর জেলার রাজনীতিবিদ, আইনজীবী, মুক্তিযোদ্ধা ও যশোর-৩ আসনের সাবেক সংসদ সদস্য। ১৯৮৫ সালে রাষ্ট্রপতি স্বর্ণপদক পান তিনি।

জন্ম ও প্রাথমিক জীবন
--------------------

রওশন আলী ১২ এপ্রিল ১৯২১ সালে যশোর সদর উপজেলার তেঘোরিয়া গ্রামে জন্মগ্রহণ করেন। তার পিতা মাদার বক্স বিশ্বাস। তিনি ১৯৩৯ সালে যশোর সম্মিলনী ইনস্টিটিউশন থেকে প্রবেশিকা ও ১৯৪১ সালে উচ্চ মাধ্যমিক পাশ করে ১৯৫১ সালে কলকাতার রিপন কলেজ থেকে গ্রাজুয়েট হন। ১৯৫১ সালে তিনি কোলকাতা বিশ্ববিদ্যালয় থেকে আইন শাস্ত্রে ডিগ্রি অর্জন করে ১৯৫২ সালে আইন পেশায় নিয়োজিত হন ও যশোর আইনজীবী সমিতির সদস্য হন।

জীবনী
-----

রওশন আলী ১৯৫০ সালে আওয়ামী লীগে যোগ দেন। তিনি ১৯৫৫ সালে যশোর জেলা আওয়ামী লীগের সাধারণ সম্পাদক নির্বাচিত হয়ে ১৯৭২ সাল পর্যন্ত তিনি এ পদে ছিলেন। এর পর যশোর জেলা আওয়ামী লীগের সভাপতি হিসেবে আমৃত্যু দায়িত্ব পালন করেন। ১৯৮৫ সাল থেকে আমৃত্যু বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য হিসাবেও দায়িত্ব পালন করেন তিনি।

১৯৭০ সালে আওয়ামী লীগের মনোনয়ন নিয়ে যশোর সদর ও বাঘারপাড়া আসন থেকে পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭১ সালের স্বাধীনতা যুদ্ধে তিনি ভারতে অবস্থান করেন। তিনি ১৯৭২ সালে খসড়া সংবিধান প্রণয়ন কমিটির সদস্য ছিলেন। বাংলাদেশের গণপরিষদেরও তিনি সদস্য ছিলেন।

১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে বিলুপ্ত যশোর-৯ (যশোর সদর) আসন থেকে সংসদ সদস্য নির্বাচিত হয়েছিলেন। ১৯৭৫ সালে তিনি বাকশালে যোগদান করে যশোরের গভর্ণর হন। এর পর তিনি ১৯৯১ সালের পঞ্চম জাতীয় সংসদ নির্বাচনে যশোর-৩ আসন থেকে আওয়ামী লীগের মনোনয়ন নিয়ে পুনরায় সংসদ সদস্য নির্বাচিত হন। ১৯৮৬ সালের তৃতীয় জাতীয় নির্বাচনে প্রার্থী হয়ে তিনি পরাজিত হয়েছিলেন।

১৯৮৫ সালে তিনি রাষ্ট্রপতি স্বর্ণপদক পান। তিনি ১৯৮৫ সালে বাংলাদেশ কো অপারেটিভ ইন্সুরেন্সের প্রতিষ্ঠাতা পরিচালক ছিলেন। তিনি ১৯৮২-৮৩ এবং ১৯৮৬ সাল পর্যন্ত যশোর আইনজীবী সমিতির তিনবারের নির্বাচিত সভাপতি ছিলেন। তিনি বাংলাদেশ জাতীয় সমবায় শিল্প সমিতি ও জাতীয় সমবায় ইউনিয়নের সভাপতি ছিলেন।

মৃত্যু
------

রওশন আলী ১৯ আগস্ট ১৯৯৪ সালে মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০২০।
2. 1 2  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০২০।
3. 1 2  "রওশন আলী"। *প্রথম আলো*। সংগ্রহের তারিখ ১৮ মার্চ ২০২০।
4. 1 2 3 4  "যশোরের কৃতি সন্তান স্বাধীনতা সংগ্রামী রওশন আলীর আজ ২৩তম মৃত্যুবার্ষিকী"। *দৈনিক গ্রামের কাগজ*। ১৯ আগস্ট ২০১৭। সংগ্রহের তারিখ ১৮ মার্চ ২০২০। [*স্থায়ীভাবে অকার্যকর সংযোগ*]
5. 1 2 3 4 5  "রওশন আলী / Roushan Ali (1921-1994)"। *jessore.info*। ২০১৯-০৫-১২ তারিখে মূল থেকে আর্কাইভ করা। সংগ্রহের তারিখ ২০২০-০৩-১৮।
অন্য ব্যবহারের জন্য বাংলাদেশ মেরিন একাডেমি (দ্ব্যর্থতা নিরসন) দেখুন।

বাংলাদেশ মেরিন একাডেমী, সিলেট বাংলাদেশের সিলেট অবস্থিত একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। সিলেট সদর উপজেলার হাটখলা ইউনিয়নের বাদাঘাট এলাকার চেঙ্গেরখাল নদীর তীরবর্তী এলাকায় এই মেরিন একাডেমিটির অবস্থান।

বর্তমানে **বাংলাদেশ মেরিন একাডেমি, সিলেট** বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। ২০১২ সালে প্রকল্পের কাজ শুরু হয়ে ২০২১ সালের ৬ মে এর উদ্বোধন করা হয়।

বিবরণ
-----

১০ একর জমির ওপর একাডেমিক ভবন, প্রশাসনিক ভবন, প্যারেড গ্রাউন্ড, ডরমেটরি ভবন, সাতটি আবাসিক ভবন, মসজিদ, অত্যাধুনিক জিমনেশিয়াম, সুইমিং পুল, পুকুরসহ ৩৫টি অবকাঠামোতে অত্যাধুনিক প্রশিক্ষণের ব্যবস্থা রয়েছে।

শিক্ষা কার্যক্রম
----------------

২০২০ সালের জানুয়ারি মাসে ৫০ জন ক্যাডেট ভর্তির মাধ্যমে শিক্ষা কার্যক্রম শুরু হয়। তারা প্রাথমিকভাবে বাংলাদেশ মেরিন একাডেমি, চট্টগ্রাম এ সাময়িকভাবে সংযুক্ত আছেন। মেরিন ইঞ্জিনিয়ারিং ও নটিক্যাল শাখায় ২৫ জন করে শিক্ষার্থী আছেন।

তথ্যসূত্র
---------

1. ↑  "সিলেট মেরিন একাডেমির উদ্বোধন"। *dailynayadiganta.com*। ৬ মে ২০২১। সংগ্রহের তারিখ ৭ মে ২০২১।
2. 1 2 3  "সিলেটে মেরিন একাডেমির যাত্রা শুরু"। *kmzamin.com*। ৬ মে ২০২১। সংগ্রহের তারিখ ৭ মে ২০২১।
3. ↑  "পীরগঞ্জে রংপুর মেরিন একাডেমির যাত্রা শুরু"। *dailynayadiganta.com*। ৬ মে ২০২১। সংগ্রহের তারিখ ৭ মে ২০২১।
4. ↑  "নতুন চার মেরিন একাডেমির উদ্বোধন করলেন প্রধানমন্ত্রী"। *bdnews24.com*। ৬ মে ২০২১। ৭ মে ২০২১ তারিখে মূল থেকে আর্কাইভ করা। সংগ্রহের তারিখ ৭ মে ২০২১।
5. ↑  "সিলেট মেরিন একাডেমির উদ্বোধন করবেন প্রধানমন্ত্রী"। *bdnews24.com*। ৬ মে ২০২১। সংগ্রহের তারিখ ৭ মে ২০২১।

| * দে
* স
 বাংলাদেশের মেরিন একাডেমি |
| --- |
| 
* বাংলাদেশ মেরিন একাডেমী, চট্টগ্রাম
* বাংলাদেশ মেরিন একাডেমি, পাবনা
* বাংলাদেশ মেরিন একাডেমি, বরিশাল
* বাংলাদেশ মেরিন একাডেমি, রংপুর
* বাংলাদেশ মেরিন একাডেমি, সিলেট

 |
বাংলাদেশে কালবৈশাখী ঝড়ের পর একটি বৃষ্টি স্নাত সন্ধা যেখানে ডুবন্ত সূর্যের লাল আভা দৃশ্যমান।
**কালবৈশাখী** একটি স্থানীয় বৃষ্টিপাত ও বজ্রঝড় যা বাংলাদেশ ও ভারতের কিছু অঞ্চলে হয়ে থাকে। বাংলাদেশ ও উত্তর পূর্ব ভারতে মার্চ থেকে কালবৈশাখী ঝড় দেখা যায়। অনেকসময় এই ঝড় জীবনঘাতি রূপ ধারণ করে। গ্রীষ্ম ঋতুর সঙ্গে হাত ধরাধরি করে এ ঝড়ের আগমন ঘটে। কালবৈশাখীর বায়ুর গড় গতিবেগ ঘণ্টায় ৪০ থেকে ৬০ কিমি। কোনো কোনো ক্ষেত্রে এ গতিবেগ ঘণ্টায় ১০০ কিমি-এর বেশিও হতে পারে। কালবৈশাখীর স্থায়িত্বকাল স্বল্পতর, তবে কখনও কখনও এ ঝড় এক ঘণ্টারও বেশিকাল স্থায়ী হয়। এই সময়ে বাংলাদেশ এবং ভারতের পশ্চিমবঙ্গ, ওড়িশা, আসাম, ত্রিপুরা, বিহার, ছত্তিশগড় ও ঝাড়খণ্ডে প্রায়ই বজ্রবৃষ্টি হয়। কালবৈশাখীর সময়ে যেকোন প্রকার বায়ুযান চালানো বিপদজনক। বিমানচালকেরা কালবৈশাখী ঝড়কে এড়িয়ে চলে। যদিও কালবৈশাখীর সময়কার বৃষ্টিপাত বাংলাদেশ ও পশ্চিম বাংলার ধান, পাট এবং আসামের চা চাষের জন্য উপকারী ভূমিকা পালন করে।

নামকরণ
------

কাল শব্দের অর্থ ধ্বংস এবং বৈশাখ মাসে উৎপত্তি হয় বলে একে কালবৈশাখী নামে অভিহিত করা হয়। গ্রীষ্মকালে বা এপ্রিল – মে মাসে বাংলাদেশ ও পার্শ্ববর্তী অঞ্চলে মাঝে মধ্যে বিকালের দিকে বজ্রবিদ্যুৎসহ যে প্রচন্ড ঝড়বৃষ্টি হয় তাকে কালবৈশাখী বলে। কালবৈশাখী ঝড় উত্তর – দিক থেকে প্রবাহিত হয় বলে একে ইংরেজিতে নরওয়েস্টার বলা হয়।

কালবৈশাখীর কারণ
---------------

(এই অঞ্চলে ভূপৃষ্ঠস্থ অত্যধিক গরম হলে বাতাস হালকা ও অস্থিতিশীল হয়ে পড়ে। উত্তপ্ত হালকা বাতাস সোজা উপরে উঠে শীতল হয়ে কিউমুলাস মেঘ সৃষ্টি করে। বায়ুমন্ডলের অস্থিরতা অব্যাহত থাকলে কিউমুলাস মেঘ উল্লম্বভাবে কিউমুলোনিম্বাস নামক কালো মেঘ গঠন করে এবং পরবর্তী সময়ে বজ্রঝড়ের সৃষ্টি করে)। সাধারণ ঝড়ের সংগে এই ঝড়ের প্রধান পার্থক্য হচ্ছে এ ঝড়ের সঙ্গে সবসময়ই বিদ্যুৎ চমকায় ও বজ্রপাত হয়।

কালবৈশাখীর জীবনচক্র
-------------------

বাংলাদেশের উত্তরে ঠাকুরগাঁওয়ে ভারী শিলাবৃষ্টি (এপ্রিল ২০২২)
কালবৈশাখীর জীবনচক্রকে তিনটি ধাপে ভাগ করা যায়। ধাপগুলি ঊর্ধগামী অথবা নিম্নগামী বায়ুস্রোতের মাত্রা এবং গতিবিধি দ্বারা নির্ণীত হয়ে থাকে। কালবৈশাখীর পর্যায়গুলি হচ্ছে: 

1. কিউমুলাস বা ঘনীপূঞ্জীভবন পর্যায়,
2. পূর্ণতা পর্যায় এবং
3. বিচ্ছুরণ পর্যায়।

একটি কালবৈশাখী পূর্ণতা লাভের ৩০ থেকে ৪৫ মিনিট পর এর তীব্রতা হ্রাস পেতে শুরু করে বিচ্ছুরণ পর্যায়ে প্রবেশ করে। অতি দ্রুত হারে তাপমাত্রা হ্রাস, মেঘে প্রচুর জলীয় বাষ্পের উপস্থিতি এবং বায়ুর পুঞ্জীভূত ঊর্ধ্বচলনের দরুণ কালবৈশাখীর সঙ্গে শিলাবৃষ্টি হয়ে থাকে, শিলাবৃষ্টি অতিরিক্ত হলে ফসলের ব্যপক ক্ষয়ক্ষতি হয়ে থাকে।

পূর্বাভাস
---------

কয়েক ঘণ্টার মধ্যে ঝড়টি তৈরি হয় বলে কয়েকদিন দিন আগে এর পূর্বাভাস দেয়া যায় না। কোন অঞ্চলে ব্যাপক গরম পড়লে তখন কেউ কেউ অনুমান করেন যে এ ধরনের ঝড় হতে পারে। কালবৈশাখী কোথায় কতক্ষণ হবে সেটি আগে থেকেই জানিয়ে দেয়ার মতো বৈজ্ঞানিক কোন উপায় এখনো নেই। এটি তৈরি হয় ৫/৬ ঘণ্টা আগে আর শতভাগ বোঝা যায় ২/৩ ঘণ্টা আগে।

তথ্যসূত্র
---------

1. ↑  কালবৈশাখী ঝড় হয় কেন, এ ঝড়ের পূর্বাভাস পাওয়া সম্ভব?, বিবিসি নিউজ বাংলা, ২২ এপ্রিল ২০২২

* বাংলাপিডিয়ায় *কালবৈশাখী* উইকিউপাত্তে এটি সম্পাদনা করুন
**ফিলিপ্পো ফেরারি** (ইতালীয় ভাষায়: Philippus Ferrarius) (১৫৫১ - ১৫২৬)  ছিলেন একজন ইতালীয় সার্ভাইট সন্ন্যাসী এবং পণ্ডিত, এছাড়া তিনি একজন ভূগোলবিদ ও হ্যাগিওগ্রাফার (*hagiographer*) হিসেবেও পরিচিত।

১৬০৯ সালের এই ফ্রন্টপিসে, ফিলিপ্পো ফেরারি ডানদিকে পোপ পল পায়ের পাদদেশে রবার্তো বেলারমিনের সামনে।

জীবনীক্রম
---------

তিনি পাইডমন্টের ওভিগ্লিওতে জন্মগ্রহণ করেছিলেন।  জায়গাটি আলেসান্দ্রিয়ার কাছাকাছি অবস্থিত হওয়ায় তার ডাকনাম ছিল *আলেসান্দ্রিনো* (ফিলিপাস ফেরারিয়াস আলেকজান্দ্রিনাস)। তিনি পাভিয়া বিশ্ববিদ্যালয়ে ৪৮ বছর যাবত গণিত বিষয়ে শিক্ষকতা করেছিলেন।

সৃষ্টিকর্ম
----------

ফেররারি ১৬০৫ সালে তার *ভূগোলের সারসংক্ষেপ* (ইতালীয়: এপিটোম জিওগ্রাফিকাম) বইটি প্রকাশ করেছিলেন।  তার *লেক্সিকন জিওগ্রাফিকাম* বইটির বেশ কয়েকটি পরবর্তী সংস্করণ আন্তর্জাতিকভাবে প্রকাশিত হয়েছিল।

তথ্যসূত্র
---------

1. 1 2  Mirella Ferrari; Marco Navoni (২০০৭)। *Nuove ricerche su codici in scrittura latina dell'Ambrosiana: atti del Convegno, Milano, 6-7 ottobre 2005*। Vita e Pensiero। পৃষ্ঠা 409। আইএসবিএন 978-88-343-1486-9।
2. ↑  "servidimaria.org, Ferrari Filippo"। ২০১২-০৯-০৯ তারিখে মূল থেকে আর্কাইভ করা। সংগ্রহের তারিখ ২০১২-০৪-১১।
3. ↑  John Aikin; William Johnston (১৮০৩)। *General Biography: Or Lives, Critical And Historical, Of The Most Eminent Persons of All Ages, Countries, Conditions And Professions, Arranged According To Alphabetical Order*। Robinson। পৃষ্ঠা 74।
4. ↑  Filippo Ferrari (১৬০৫)। *Epitome geographicum: in quattour libros divisum*। Viani। সংগ্রহের তারিখ ১১ এপ্রিল ২০১২।

বহিঃসংযোগ
---------

* CERL পৃষ্ঠা।
* (ইতালীয় ভাষায়) ইতালিয়ান অভিধান এন্ট্রি।
* (ইতালীয় ভাষায়) *কমুন ডি ওভিগ্লিও* ।
ভারতীয় রাজনীতিবিদের জন্য ফণী ভূষণ চৌধুরী দেখুন।

**ফণী ভূষণ চৌধুরী** (১১ নভেম্বর ১৯৫৪ - ২৬ মার্চ ২০১৬) বাংলাদেশ সিভিল সার্ভিসের একজন সাবেক কর্মকর্তা। তিনি বাংলাদেশ পুলিশের অপরাধ তদন্ত বিভাগের (সিআইডি) প্রধান, স্বরাষ্ট্র মন্ত্রণালয়ের পুলিশ সমন্বয়ক (আইজিপি), বস্ত্র ও পাট মন্ত্রণালয়ের সচিব এবং বাংলাদেশ সরকারি কর্ম কমিশনের সদস্য হিসেবে দায়িত্ব পালন করেন।

প্রাথমিক জীবন
-------------

ফণী ভূষণ ১৯৫৪ খ্রিষ্টাব্দের ১১ নভেম্বর সুনামগঞ্জের ছাতকে জন্মগ্রহণ করেন। তার বাবা নিবারণ চন্দ্র চৌধুরী ও মা রেখা চৌধুরী। তিনি চট্টগ্রাম বিশ্ববিদ্যালয়ের পদার্থবিজ্ঞান বিভাগ থেকে ১৯৭৫ খ্রিষ্টাব্দে স্নাতক (সম্মান) এবং ১৯৭৬ খ্রিষ্টাব্দে স্নাতকোত্তর ডিগ্রি লাভ করেন। এছাড়া ১৯৮৪ খ্রিষ্টাব্দে তিনি ঢাকা বিশ্ববিদ্যালয় থেকে এলএলবি ডিগ্রি অর্জন করেন। ব্যক্তিজীবনে তিনি অকৃতদার ছিলেন।

কর্মজীবন
--------

ফণী ভূষণ চৌধুরী ১৯৮১ খ্রিষ্টাব্দে বাংলাদেশ সিভিল সার্ভিসে যোগ দেন এবং সহকারী সচিব পদে বিভিন্ন মন্ত্রণালয়ে দায়িত্ব পালন করেন। পরবর্তীকালে তিনি ১৯৮২ বিসিএস (পুলিশ) ব্যাচের কর্মকর্তা হিসেবে ১৯৮৮ সালে সহকারী পুলিশ সুপার পদে যোগদান করেন। তিনি পুলিশ সুপার, পুলিশ ট্রেনিং সেন্টারের কমান্ডেন্ট, ডিআইজি এবং অতিরিক্ত আইজিপি পদে দায়িত্ব পালন করেন। অতিরিক্ত আইজিপি পদে তিনি অপরাধ তদন্ত বিভাগের (সিআইডি) প্রধান হিসেবে দায়িত্ব পালন করেন।

তিনি জাতিসংঘের একাধিক শান্তিরক্ষা মিশনে কর্মরত ছিলেন। তিনি ডিপার্টমেন্ট অব পিস কিপিং অপারেশনস-এর অধীনে নিউইয়র্কে জাতিসংঘ সদর দফতরে প্রশিক্ষণ উপদেষ্টা হিসেবে দায়িত্ব পালন করেছেন।

ফণী ভূষণ ২০১০ খ্রিষ্টাব্দে স্বরাষ্ট্র মন্ত্রণালয়ে আইজিপি পদমর্যাদায় পুলিশ সমন্বয়ক এবং ২০১৩ খ্রিষ্টাব্দে রাষ্ট্রপতির ১০ শতাংশ কোটায় বস্ত্র ও পাট মন্ত্রণালয়ের সচিব নিযুক্ত হন। ২০১৪ খ্রিষ্টাব্দে তিনি সরকারি চাকরি থেকে অবসর লাভ করেন। একই বছর তিনি বাংলাদেশ সরকারি কর্ম কমিশনের সদস্য হিসেবে যোগ দেন। আমৃত্যু তিনি ঐ পদে দায়িত্ব পালনরত ছিলেন।

মৃত্যু
------

ক্যান্সার আক্রান্ত হয়ে চিকিৎসাধীন অবস্থায় ২০১৬ খ্রিষ্টাব্দের ২৬ মার্চ ঢাকা মেডিকেল কলেজ হাসপাতালে ফণী ভূষণ চৌধুরী মৃত্যুবরণ করেন। মৃত্যুকালে তার বয়স হয়েছিল ৬১ বছর।

তথ্যসূত্র
---------

1. ↑  "সাবেক পুলিশ কর্মকর্তা ফণি ভূষণ আর নেই"। *বিডিনিউজ টোয়েন্টিফোর ডটকম*। ২৬ মার্চ ২০১৬। ৩০ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২২।
2. ↑  "কৃতিপুরুষ পুলিশের সাবেক সমন্বয়ক ফনী ভূষণ চৌধুরীর বর্ণাঢ্যজীবন"। *দ্যবিডিটাইমস২৪.কম*। ২৯ মার্চ ২০১৬। সংগ্রহের তারিখ ৩০ ডিসেম্বর ২০২২।
3. 1 2  "চলে গেলেন পুলিশ সমন্বয়ক ফণি ভূষণ চৌধুরী"। *বাংলা ট্রিবিউন*। ২৬ মার্চ ২০১৬। ২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২২।
4. ↑  "চলে গেলেন পিএসসি সদস্য ফণি ভূষণ"। *কালের কণ্ঠ*। ২৭ মার্চ ২০১৬। সংগ্রহের তারিখ ৩০ ডিসেম্বর ২০২২।
5. ↑  "বস্ত্র সচিব হলেন ফনী ভূষণ"। *বিডিনিউজ টোয়েন্টিফোর ডটকম*। ২৪ সেপ্টেম্বর ২০১৩। ৩০ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২২।
6. ↑  "কৃতিপুরুষ ফনী ভূষণ চৌধুরীর বর্ণাঢ্যজীবন"। *জগন্নাথপুর টুয়েন্টিফোর*। ২৮ মার্চ ২০১৬। সংগ্রহের তারিখ ৩০ ডিসেম্বর ২০২২।
7. ↑  "ফনী ভূষণ চৌধুরীর দ্বিতীয় মৃত্যুবার্ষিকী সোমবার"। *বাংলানিউজটোয়েন্টিফোর.কম*। ২৫ মার্চ ২০১৮। সংগ্রহের তারিখ ৩০ ডিসেম্বর ২০২২।
১১শ শতকের একটি তালপাতায় নেপালি ভুজমোল লিপিতে ধ্রুপদী ভাষা সংস্কৃতের কিছু লেখা
**ধ্রুপদী ভাষা** (ইংরেজি: Classical language) বলতে এমন সব ভাষাকে বোঝায় যেগুলি অত্যন্ত প্রাচীন (আজ থেকে প্রায় ১৫০০ বা তারও বেশি বছর পুরনো), যাদের একটি বৃহৎ ও অত্যন্ত সমৃদ্ধ প্রাচীন সাহিত্য আছে, এবং যাদের প্রাচীন সাহিত্যের ঐতিহ্যটি অপর কোন সাহিত্যিক ঐতিহ্যের পরম্পরায় নয়, বরং স্বাধীন ও স্বাবলম্বীভাবে, গড়ে উঠেছিল। 

উপরের সংজ্ঞানুযায়ী সংস্কৃত, তামিল, গ্রিক, লাতিন, চীনা, এবং আরবিকে ধ্রুপদী ভাষা হিসেবে গণ্য করা যায়।

বেশির ভাগ ধ্রুপদী ভাষাই বর্তমানে মৃত, এগুলিতে এখন আর কেউ সাহিত্য রচনা করেন না। কিন্তু ধ্রুপদী ভাষাগুলির বিভিন্ন উপাদান বিশ্বের বহু আধুনিক ভাষাতে প্রভাব রেখে চলেছে। বিশ্বের অনেক আধুনিক ভাষা নতুন নতুন শব্দ প্রণয়নের জন্য তাদের নিকটবর্তী ধ্রুপদী ভাষাগুলি থেকে ঋণ গ্রহণ করে থাকে। যেমন আধুনিক ইউরোপীয় ভাষাগুলি নতুন বৈজ্ঞানিক পরিভাষার জন্য লাতিন ও গ্রিক ভাষা থেকে শব্দখণ্ড ধার নিয়েছে। আধুনিক ভারতীয় ভাষাগুলি একই উদ্দেশ্যে অনেক ক্ষেত্রে সংস্কৃত ভাষা থেকে শব্দখণ্ড ধার নিয়েছে।

অনেক সময় "ধ্রুপদী" পরিভাষাটি দিয়ে কোন ভাষার সাহিত্যিক স্বর্ণযুগে (সাধারণত বর্তমান থেকে বেশ দূরবর্তী অতীতে অবস্থিত কোন যুগে) ব্যবহৃত ভাষাকে বোঝানো হয়ে থাকে। এ অনুসারে ফার্সি ভাষার তুলনামূলকভাবে আধুনিক (৯ম-১৭শ শতকে রচিত) সাহিত্য ধ্রুপদী ফার্সি সাহিত্য নামে পরিচিত। এটি "ধ্রুপদী" পরিভাষাটির অপেক্ষাকৃত সাধারণীকৃত ব্যবহার।

তথ্যসূত্র
---------

1. ↑    আর্কাইভইজে আর্কাইভকৃত ৬ ডিসেম্বর ২০০২ তারিখে : According to UC Berkeley linguist George L. Hart, *[to] qualify as a classical tradition, a language must fit several criteria: it should be ancient, it should be an independent tradition that arose mostly on its own not as an offshoot of another tradition, and it must have a large and extremely rich body of ancient literature.*
**অ ন ম নজরুল ইসলাম** (আনু. ১৯৪০–২৩ জুন ২০২০) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৬ আসনের সংসদ সদস্য ছিলেন।

প্রাথমিক জীবন
-------------

অ ন ম নজরুল ইসলাম আনু. ১৯৪০ ময়মনসিংহ জেলার ফুলবাড়িয়ার লাঙ্গল শিমুল গ্রামে জন্মগ্রহণ করেন। পাঁচ ভাইয়ের মধ্যে তিনি সবার বড়ো ছিলেন। তার এক মেয়ে ও এক ছেলে, রুসায়েদ এহসান সুপল।

রাজনৈতিক জীবন
-------------

অ ন ম নজরুল ইসলাম কর্মজীবনের শুরুতে ময়মনসিংহের আনন্দ মোহন কলেজের অধ্যাপক ছিলেন। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ এর দশকে বৃহত্তর ময়মনসিংহ জেলা আওয়ামী লীগের সহসভাপতি ও কেন্দ্রীয় কার্যনির্বাহী কমিটির সদস্য ছিলেন।

১৯৭০ সালে আওয়ামী লীগের প্রার্থী হিসেবে তিনি তৎকালীন পূর্বপাকিস্তান প্রাদেশিক নির্বাচনে এমএনএ নির্বাচিত হন। মুক্তিযুদ্ধ চলাকালীন বাংলাদেশ সরকারের অস্থায়ী রাষ্ট্রপতি সৈয়দ নজরুল ইসলামের বিশেষ সহকারীর দায়িত্বও পালন করেন তিনি। ১৯৭২ সালে তিনি গণপরিষদেরও সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৬ আসন থেকে সংসদ সদস্য নির্বাচিত হন। প্রথম সংসদে তিনি শিক্ষা মন্ত্রণালয় সম্পর্কিত সংসদীয় কমিটির চেয়ারম্যান ছিলেন।

তিনি ফুলবাড়িয়া উপজেলা মুক্তিযোদ্ধা যাচাই-বাছাই কমিটির সভাপতি হিসেবেও দায়িত্ব পালন করেন।

মৃত্যু
------

অ ন ম নজরুল ইসলাম ২৩ জুন ২০২০ সালে ঢাকার মোহাম্মদপুরের নিজ বাড়িতে মৃত্যুবরণ করেন। ময়মনসিংহ জেলার ফুলবাড়িয়ার লাঙ্গল শিমুল গ্রামের পারিবারিক কবরস্থান তাকে রাষ্ট্রীয় মর্যাদায় সমাহিত করা হয়।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।
2. 1 2 3  যুগান্তর রিপোর্ট (২৩ জুন ২০২০)। "আ' লীগের সাবেক এমপি নজরুল ইসলামের মৃত্যু"। *দৈনিক যুগান্তর*। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।
3. ↑  ফুলবাড়িয়া, ময়মনসিংহ প্রতিনিধি, সমকাল প্রতিবেদক ও (২৪ জুন ২০২০)। "সাবেক এমপি আ ন ম নজরুল ইসলামের ইন্তেকাল"। *দৈনিক সমকাল*। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।
4. 1 2  ময়মনসিংহ, বিশেষ সংবাদদাতা (২৩ জুন ২০২০)। "সাবেক এমএনএ ও এমপি নজরুল ইসলামের দাফন সম্পন্ন"। *দৈনিক ইনকিলাব*। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।
5. ↑  নিজস্ব প্রতিবেদক (২৩ জুন ২০২০)। "সত্তরের সাংসদ মুক্তিযোদ্ধা নজরুল ইসলামের মৃত্যু"। *বিডিনিউজ টোয়েন্টিফোর ডটকম*। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।
6. ↑  প্রতিনিধি, ফুলবাড়িয়া, ময়মনসিংহ (২৩ জুন ২০২০)। "ফুলবাড়িয়ায় সাবেক এমপি আ ন ম নজরুলের মৃত্যু"। *দৈনিক কালের কণ্ঠ*। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।